open-index/open-wikipedia-markdown huggingface dataset:
Johannes XIII

**Johannes XIII** (født i Roma ukjent år, død 6. september 972 samme sted) var pave fra 1. oktober 965 til sin død. 

## Liv og virke
Han hadde sitt prestelige virke ved det pavelige hoff. Allerede fem måneder etter Leo VIIIs død gikk Benedikt V bort, og Johannes ble valgt som kompromisskandidat med aksept fra keiser Otto I. 

Den nye paven hadde en oppførsel og utenlandsk støtte som gjorde ham upopulær i Roma, og i desember 965 var det opptøyer som førte til at han frem til november 966 måtte holde seg utenfor byem. 

Etter å ha vendt tilbake til Roma samarbeidet han med keiseren om forbedringer i kirken, blant annet gjennom opprettelsen av Magdeburg erkebispedømme. Han utviklet også erkebispedømmer i det sørlige Italia, og reduserte dermed Det bysantinske rikes og Den ortodokse kirkes innflytelse der. 

Julen 967 kronet han Otto Is sønn Otto II som medkeiser. Otto II ble senere gift med en niese av den bysantinske keiseren Johannes I Tzimiskes, som en del av et forsøk på å forsone den østlige og den vestlige kirken. 

Det er usikkerhet omkring hans død, og det har vært hevdet at han kan ha blitt myrdet slik Johannes XII ble; det er dog også usikkerhet omkring de faktiske 
forhold ved sistnevntes død, så sannhetsgehalten i dette er meget usikker ettersom det dreier seg om et rykte som viser til et annet rykte.

## Referanser


## Litteratur
* R. Barth, F. Bedürftig: *Taschenlexikon Päpste*. Piper, München 2000.
* 
* *Johannes XIII.*, In: Hans Kühner: *Lexikon der Päpste*
Oneida County (Wisconsin)

**Oneida County** er et fylke i den amerikanske delstaten Wisconsin. Det ligger i de nordlige delene av staten og grenser mot Vilas County i nord, Forest County i øst, Langlade County i sørøst, Lincoln County i sør og mot Price County i vest.

Oneida Countys totale areal er  km² hvorav 288 km² er vann. I 2000 hadde fylket  innbyggere og administrasjonssenteret ligger i byen Rhinelander. 

Fylket ble opprettet i 1887 og er oppkalt etter Oneidaindianerne.

## Referanser


## Eksterne lenker
*
Joe Trohman

**Joseph Mark Trohman** (født 1. september 1984, i Hollywood i Florida) er gitarist for det Chicago-baserte bandet Fall Out Boy. 

## Biografi

Han vokste opp i South Russell, i Cleveland, Ohio, og spilte trombone i skolekorpset, før han senere tok opp gitar i stedet. Rundt 12 år flyttet han til en forstad av Chicago, der han ble kjent med Pete Wentz.

Etter å ha spilt i diverse hardcore punk-band med Wentz, spurte han om ikke de skulle prøve å forme et band som fokuserte på med positive ting, i stedet for det negative, som de hadde gjort til da. De gjorde så det, og fikk med seg Patrick Stump som gitarist og vokalist, og Andy Hurley som trommis, med Wentz på bass, og Trohman på gitar. Det var dette bandet som senere skulle bli til Fall Out Boy.

## Referanser
Lincoln County (Wisconsin)

**Lincoln County** er et fylke i den amerikanske delstaten Wisconsin. Det ligger i de nordlige delene av staten og grenser mot Oneida County i nord, Langlade County i øst, Marathon County i sør, Taylor County i vest og mot Price County i nordvest.

Lincoln Countys totale areal er  km² hvorav 62 km² er vann. I 2000 hadde fylket  innbyggere og administrasjonssenteret ligger i byen Merrill som også er fylkets største by. 

Fylket er oppkalt etter USAs 16. president, Abraham Lincoln.

## Eksterne lenker
*
Marathon County

**Marathon County** er et fylke i den amerikanske delstaten Wisconsin. Det ligger i de sentrale delene av staten og grenser mot Lincoln County i nord, Langlade County i nordøst, Shawano County i øst, Waupaca County i sørøst, Portage County og Wood County i sør, Clark County i vest og mot Taylor County i nordvest.

Marathon Countys totale areal er  km² hvorav 81 km² er vann. I 2000 hadde fylket  innbyggere og administrasjonssenteret ligger i byen Wausau. 

Fylket ble grunnlagt i 1807 og er oppkalt etter byen Marathon i Hellas.

## Eksterne lenker
*
Taylor County (Wisconsin)

**Taylor County** er et fylke i den amerikanske delstaten Wisconsin. Det ligger i de sentrale delene av staten og grenser mot Price County i nord, Lincoln County i øst, Marathon County i sørøst, Clark County i sør, Chippewa County i vest og mot Rusk County i nordvest.

Taylor Countys totale areal er  km², hvorav 25 km² er vann. I 2000 hadde fylket  innbyggere og administrasjonssenteret ligger i byen Medford. 

Fylket har fått sitt navn etter guvernør William Robert Taylor.

## Eksterne lenker
*
Mosambiks flagg

**[[Mosambik]]s flagg** ble tatt i bruk 1. mai 1983. Flagget har et bilde av en AK-47 og er det eneste nasjonalflagget utenom Guatemala i verden med en avbildet rifle.  

Flagget er basert på flagget til FRELIMO (Mosambiks frigjøringsfront). Frelimos flagg, som ble brukt i en kort periode etter at landet fikk sin uavhengighet fra Portugal, minner om dagens flagg, men mangler våpenet.

I 2005 ble det avholdt en konkurranse for å utforme et nytt flagg for Mosambik. Det ble kåret et vinnerflagg, men nasjonalflagget er fremdeles det samme. Konkurransen ble avholdt i forbindelse med en kampanje for å skape et nytt symbol og en ny nasjonalsang for landet. Opposisjonen i Mosambiks nasjonalforsamling ønsket spesielt å fjerne bildet av Kalasjnikov-riflen fra flagget. 

Kampanjen for å endre nasjonalsymbolene har møtt sterk motstand blant folket.

## Referanser
Aksel

:*Denne artikkelen er om mannsnavnet Aksel. For artikkelen om bildelen se: [[Aksling]], for kroppsdelen se: [[Skulder]].*

**Aksel** eller **Axel** er et dansk mannsnavn som kan være avledet av det hebraiske navnet *Avshalom* som betyr «fredens far». Det kan også være en variant av det norrøne navnet *Askjell* som betyr «gudehjem».

*Axl* er en dansk variant av navnet og *Akseli* er en finsk variant av navnet.

## Utbredelse
Navnet er kjent i Danmark og i Bohuslän i Sverige fra 1300-tallet og i Norge fra 1490.

*Axel* var et vanlig navn i Sverige på midten av 1800-tallet.

Navnet *Aksel* var vanlig i Norge fra 1880- til 1920-årene, spesielt i Nordland, og igjen fra 1990-årene og hadde en popularitetstopp med 1,1 % i 2021.

Axel er i dag et vanlig navn i Sverige, og Akseli i Finland.

|}

## Kjente personer med navnet
Personene i listen er ordnet kronologisk etter fødselsår.
* Axel Paulsen (1855–1938), norsk skøyteløper og kunstløper
* Axel Munthe (1857–1949), svensk lege og forfatter.
* Akseli Gallen-Kallela (1865–1931), finsk maler
* Akseli Anttila (1897–1953), finskfødt sovjetisk general
* Aksel Sandemose (1899–1965), dansk-norsk forfatter og far til Janteloven
* Aksel Schiøtz (1906–1975), dansk operasanger
* Axel Jensen (1932–2003), norsk forfatter
* Axel Kahn (f. 1944), fransk genetiker
* Axel Milberg (f. 1956), tysk skuespiller
* Axel Hellstenius (f. 1960), norsk forfatter
* Axel Prahl (f. 1960), tysk skuespiller og musiker
* Axl Rose (f. 1962), amerikansk rockemusiker
* Aksel Hennie (f. 1975), norsk skuespiller
* Aksel Lund Svindal (f. 1982), norsk alpinist
* Axel Stein (f. 1982), tysk skuespiller og komiker
* Akseli Kokkonen (f. 1984), norsk skihopper
* Akseli Pelvas (f. 1989), finsk fotballspiller
* Axel Witsel (f. 1989), belgisk fotballspiller
* Axel Tuanzebe (f. 1997), kongolesisk-britisk fotballspiller
* Axel Kei (f. 2007), ivoriansk fotballspiller

## Referanser


## Eksterne lenker
*
Kroatias flagg

**[[Kroatia]]s flagg** består av tre like brede horisontale striper i rødt, hvitt og blått. Midt på flagget er Kroatias riksvåpen. Riksvåpenet i midten gjør det mulig å skille Kroatias trikolor fra Nederlands, de to flaggene er ellers identiske.

Den røde, hvite og blå trikoloren har vært brukt som Kroatias flagg siden 1848. Fargene forklares ofte som de panslaviske, men er hentet fra våpenskjoldene til de sentrale kroatiske områdene. Kroatias våpen er rødt og hvitt, mens blått er bakgrunnsfargen i Dalmatias og Slavonias våpen. I sistnevnte våpenmerke forekommer også rødt og hvitt. Kombinasjonen av nettopp disse områdenes farger henger sammen med at Kroatia på 1800-tallet gikk under betegnelsen det treente Kongedømmet Kroatia, Slavonia og Dalmatia. Flagget ble gjort offisielt da Kroatia vant selvstendighet etter det habsburgske rikets sammenbrudd etter den første verdenskrig. Bruken av flagget ble kortvarig da landet gikk inn i union med nabolandene, først som del av Kongedømmet av Serbere, kroater og slovenere (1918–1929), fra 1929 under navnet Kongedømmet Jugoslavia. Den første tiden, som var preget av sentralisme, var den kroatiske trikoloren ikke offisielt anerkjent, men i 1938 endret dette seg da Kroatia ble gjort til eget banat. Bruken av flagget fortsatte under den nominelt uavhengige kroatiske staten under ledelse av Ustasja-partiet, men flagget fikk, i tillegg til det tradisjonelle kroatiske sjakkrutemønstrede riksvåpenet, også Ustasjas partimerke i kantonen. Dette besto av bokstaven U omgitt av et flettemønster hentet fra kroatisk arkitektur og ansett for å være et typisk kroatisk mønster. Etter den andre verdenskrig, da kommunistene tok over makten og Kroatia ble en av delstatene i det føderale Jugoslavia, ble den kroatiske trikoloren offisielt benyttet med den jugoslaviske gulkantede røde stjerne i midten. Dette flagget ble ført fram til året før Kroatia vant selvstendighet. I juni 1990, kort tid etter det første flerpartivalget, ble stjernen tatt ut og erstattet med det enkle kroatiske våpenskjoldet. 

21. desember 1990 ble det nåværende flagget vedtatt. Den offisielle datoen for flaggets introduksjon var dermed omtrent ti måneder før Kroatia erklærte sin uavhengighet fra Jugoslavia. Trikoloren er den samme som tidligere, men våpenskjoldet i midten er forandret, da slik at det over selve skjoldet er innsatt en "krone" bestående av fem våpenskjold for det gamle Kroatia, Dubrovnik, Dalmatia, Istria og Slavonia. 

Til bruk på land er Kroatias trikolor i størrelsesforholdet 1:2. Det benyttes som sådan både som nasjonalflagg og statsflagg. Til sjøs, som handelsflagg og statsflagg, er trikoloren kortere, i forholdet 2:3. Orlogsflagget er basert på nasjonalflagget i størrelsen 2:3, men har to korslagte gule anker bak riksvåpenet. 

## Historiske flagg



Fil:Flag of Croatia Ustasa.svg|Den uavhengige staten Kroatias flagg, 1941-1945
Fil:Flag of the Socialist Republic of Croatia.svg|Sosialistrepublikken Kroatias flagg i Jugoslavia, 1945-1990



## Eksterne lenker
* Alt om de Kroatiske flaggene fra Zeljko Heimer's Vexillological Webpages
* Kroatia på Flags of the world
Axel

**Axel** kan vise til:

*Axel eller Aksel, et mannsnavn
*Axelhoppet, et element innen kunstløp
*Axel (Terneuzen), en by i Terneuzen kommune i den nederlandske provinsen Zeeland
Mauritanias flagg

**[[Mauritania]]s flagg** ble tatt i bruk 15. august 2017. Flagget er grønt med to røde stripene på toppen og bunnen, og en halvmåne og stjerne i gult. Grønn-, rød- og gullfargen regnes som panafrikanske farger. Grønt brukes også for å symbolisere islam, rødt for å symbolisere blodet til de som døde i kampen for uavhengighet, og gullfargen for å symbolisere sanden i Sahara. Halvmånen og stjernen er symboler på islam, nasjonens største religion. Flagget har størrelsesforholdet 2:3.

Samme flagg benyttes som nasjonalflagg, handelsflagg, statsflagg og orlogsflagg.

## Tidligere flagg
Mauritanias tidligere flagg ble brukt fra 1959 til 2017. Flagget lignet på dagens flagg, men uten de to røde stripene.

## Litteratur
* Pierre C. Lux-Wurm: *Les drapeaux de l’Islam de Mahomet à nos jours*, Paris, 2001 
**Album des pavillons nationaux et des marques distinctives. National flags and distinctive markings*, Service hydrographique et océanographique de la marine, Brest, 2000
Monacos flagg

**[[Monaco]]s flagg** har to like store horisontale felt, et rødt øverst og et hvitt. 

Rødt og hvitt har vært fargene til Huset Grimaldi siden 1339 men flaggets utforming har variert. Nåværende flagg ble tatt i bruk 4. april 1881.

Det minner om Indonesias flagg som er nesten helt likt, men er lengre, og Polens flagg som har de samme fargene, men det hvite feltet øverst.
Albert

**Albert** er et mannsnavn med tysk opprinnelse og betyr «edel» og «lys». Navnet er svært utbredt og er mye brukt blant annet i USA, Tyskland og Filippinene. Albert Einstein er en kjent navnebærer.

## Etymologi
*Albert* har opprinnelse som et frankisk navn, avledet av det tyske navnet *Adalbrecht*, dannet av *adal*, «edel», og *berht*, «lys, berømt».

## Utbredelse
I England var *Æthelberht* et vanlig navn fra 500-tallet til 700-tallet. *Albert* var et vanlig navn fra midten av 1800-tallet og fram til 1930-årene.

Navnet ble tatt i bruk av normannerne og introdusert av dem i England, der det fortrengte den gammelengelske formen *Æþelbeorht*. Navnet er populært i en rekke former i Vest‑Europa, og har vært tradisjonelt brukt i flere europeiske fyrstefamilier. I England var det imidlertid ute av bruk i århundrer, men fikk en ny oppblomstring på 1800‑tallet, i stor grad til ære for dronning Victorias gemal, prins Albert av Sachsen‑Coburg‑Gotha.

Formen *Alebrett* er kjent brukt i norske middelalderballader. 

Navnet *Albert* var vanlig i Norge fra 1880- til 1910-årene og hadde en popularitetstopp med 0,8 % i 1886. Navnet ble igjen vanlig fra 2010-årene, men ikke i like stor grad. *Albert* er også brukt som etternavn i Norge, men svært sjeldent.

*Albert* var et populært guttenavn i USA i here 1800- og 1900-tallet og hadde en popularitetstopp med 1.3% i 1883.

På verdensbasis har *Albert* vært mest populært fra 1840- til 1940-årene.

*Albert* er i dag et vanlig mannsnavn blant annet i USA, DR Kongo og Russland.

|}

## Kjente personer med navnet

Personene i listen er ordnet kronologisk etter fødselsår.
* Æthelbert av Kent  (ca. 552 &ndash; 616), konge av Kent
* Æthelberht II av East Anglia (død 762), engelsk under-konge
* Albert av Aix (ca. 1100), tysk historiker 
* Albert I av Brandenburg (ca. 1100–1170), tysk markgreve
* Albert II, markgreve av Meissen (ca. 1240–1314), tysk markgreve
* Albert av Riga (ca. 1165–1229), latvisk biskop
* Albert av Sverige (1338–1412), svensk konge
* Albert III, greve av Habsburg (født 1347), østerriksk greve
* Albert IV, greve av Habsburg (født 1377), østerriksk greve
* Albert av Saxony (født 1828), tysk konge
* Albert I av Monaco (1848–1922)
* Albert I av Belgia (1875–1934)
* Albert Schweitzer (1875–1965), tysk lege og teolog
* Albert Einstein (1879–1955), tysk-amerikansk fysiker og nobelprisvinner
* Albert Speer (1905–1981), rustningsminister i Adolf Hitlers regjering
* Albert Camus (1913–1960), fransk forfatter og filosof
* Albert Henrik Mohn. (1918–1999) var en norsk forfatter og journalist, 
* Albert Nordengen (1923–2004), norsk politiker
* Albert Uderzo (født 1927), fransk tegneserieskaper
* Albert II av Belgia (født 1934)
* Albert Finney (1936–2019), britisk skuespiller
* Albert Brooks (født 1947), amerikansk skuespiller og regissør
* Albert II av Monaco (født 1958)
* Albert Pujols (født 1980), dominikansk-amerikansk baseballspiller

### Oppdiktede personer
* Albert Åberg

### Annen bruk av navnet
* Royal Albert Hall
* Albert og Herbert, svensk TV-serie

## Navnedag
*Albert* har navnedag i flere land, oftest 15. november. Den norske navnedagen er .

## Referanser


## Eksterne lenker
*
Eswatinis flagg

**Eswatinis flagg** ble tatt i bruk 6. oktober 1968.

Det røde symboliserer utkjempede slag, det blå fred og stabilitet, mens det gule representerer ressursene i Eswatini (tidligere *Swaziland*). Flaggets hovedmotiv er et skjold og to spyd, som symboliserer beskyttelse mot landets fiender. Fargen skal viser at hvite og sorte mennesker lever fredelig sammen i Eswatini.
São Tomé og Príncipes flagg

**[[São Tomé og Príncipe]]s flagg** ble tatt i bruk 5. november 1975.

Den røde trekanten symboliserer kampen for uavhengighet, og de to svarte stjernene representerer landets to hovedøyer. Grønt, gult og svart er de panafrikanske fargene.
Vest-Saharas flagg

**[[Vest-Sahara]]s flagg** ble tatt i bruk som et offisielt flagg 27. februar 1976, da Vest-Sahara ble erklært som en selvstendig republikk.

Flagget bruker de pan-arabiske fargene svart, rødt, hvitt og grønt, og er nesten identisk med det palestinske. I tillegg er flagget utstyrt med en rød stjerne og halvmåne.

Flagget brukes også av frigjøringsbevegelsen Polisario som kjemper for frihet for Vest-Sahara, som ble okkupert av Marokko i årsskiftet 1975-76. Polisarios ledelse holder til i flyktningleirene i det sørvestlige Algerie, sør for byen Tindouf hvor det bor rundt 165.000 flyktninger fra Vest-Sahara.

## Se også
* Vest-Saharas riksvåpen
* Vest-Sahara
* Den saharawiske arabiske demokratiske republikk
Polens flagg

**[[Polen]]s flagg** består av to like store horisontale felt, et hvitt øverst og et rødt nederst. 

Fargene rødt og hvitt har blitt benyttet som polske farger siden 1200-tallet, og ble offisielt vedtatt som nasjonalfarger i 1831. Disse fargene er sammen med Den hvite ørnen og nasjonalsangen konstitusjonelle symboler for landet. I polsk heraldikk er fargenes plassering i forhold til hverandre viktig, slik at den høyest prioriterte fargen skal høyest opp fra bakken. I det polske flaggets tilfelle er dette hvitt, da denne fargen symboliserer den hvite, polske ørnen. 

Den hvite ørnen forekommer på mynter fra kong Bolesławs I tid, og var i begynnelsen piastenes familievåpen. Den hvite ørnen ble gjort til nasjonalsymbol av Przemysł II i 1295.

Det nåværende flagget ble tatt i bruk i forbindelse med Polens selvstendighet etter første verdenskrig og offisielt fra 1. august 1919. 2. mai er flaggets dag. I Folkerepublikken Polen fra 1956 til 1990 var ørnen i det røde skjoldet uten krone. Den nåværende versjonen ble vedtatt 22. februar 1990.

## Tidligere flagg
* Kongress-Polens flagg (1815–1915) besto av Polens riksvåpen øverst i venstre hjørne på et hvitt flagg med et blått Andreaskors.

## Referanser


## Se også
* Polens nasjonalsang Mazurek Dąbrowskiego
* Polens riksvåpen
Kjosfossen

**Kjosfossen** er en foss i Flåmselvi i Aurland kommune i Vestland.  Fossen, som er en av Norges mest besøkte turistattraksjoner, ligger like nedenfor Reinungavatnet, øverst i Flåmsdalen. Den har en total fallhøyde på 225&nbsp;meter, fordelt på flere fall med en horisontal lengde på rundt 700&nbsp;meter. 

Flåmsbana passerer direkte foran og over den nedre delen av fossen, som er en av hovedattraksjonene for turistene som tar Flåmsbana. Her ligger Kjosfossen holdeplass, som ble åpnet i 1951 for at de reisende med banen kunne forlate toget for å besiktige vannfallet. Fossen og holdeplassen ligger rundt fire kilometer fra Myrdal stasjon. I hovedturistsesongen om sommeren viser huldra seg når toget kommer inn på holdeplassen, og oppfører en dans og sang ved fossen. Skuespillerne er studenter ved Den norske ballettskole.

Med opptil 900&nbsp;000 besøkende i året regnes Kjosfossen som en av Norges mest besøkte naturattraksjoner. 

Det er bygget et mindre kraftverk i fossen, Kjosfoss kraftverk, for å produsere energi til baneanlegget.

## Referanser


## Eksterne lenker
*
Det britiske territoriet i Indiahavets flagg

**Det britiske territoriet i Indiahavets flagg** har som andre kronkolonier Union Jack i sitt flaggs venstre hjørne. Kronen og palmen er symboler for Det britiske territoriet i Indiahavet. Sammenliknet med flaggene for andre britiske kolonier er Det britiske territoriet i Indiahavets flagg spesielt ved at det har en flaggduk delt i hvite og blå bølgelinjer. Andre kolonier fører tradisjonelle britiske flagg med blå eller rød duk. Flagget ble antatt 8. november 1990, i anledning av territoriets tjuefemårsjubileum.

## Litteratur
*Graham Bartram: *British Flags and Emblems*, 2004
**BR20 Flags of all nations*, 1989 Edition, 1999 Revision, Ministry of Defence, 1999
Kanariøyenes flagg

**[[Kanariøyene]]s flagg** er en trikolor i fargene hvitt, blått og gult. Flagget er i to varianter, med og uten Kanariøyenes riksvåpen i det midtre feltet. Flagget som har våpenet i midten er statsflagg for myndighetene i Den autonome regionen Kanariøyene. Begge varianter er i størrelsesforholdet 2:3. Flaggene ble innført som en del av Kanariøyenes selvstyrestatutter av 16. august 1982.

Trikoloren har sin opprinnelse i bevegelsen *Canarias Libre* på 1960-tallet. Det ble utformet av Carmen Sarmiento og hennes sønner, Arturo og Jesus Cantero Sarmiento, og først vist (på papir) 8. september 1961. Flagget kombinerer de blå og hvite fargene til provinsen Santa Cruz de Tenerife med de blå og gule fargene til den andre kanariske provinsen, Las Palmas.

## Referanser
Hypotermibehandling

**Hyopotermi** betyr nedkjøling. Hypotermibehandling er aktiv nedkjølning av menneskekroppen til 32–34ºC. Dette blir gjennomført etter en vellykket hjerte-lunge redning.

## Hensikt
En ønsker å redusere skadeomfanget i kroppen etter hjertestans. Spesielt på hjerte og hjerne.

## Bakgrunn
Undersøkelser har vist at nedkjølning av en pasient med hjertestans, og i 24 timer etterpå bedrer utsiktene til at pasienten skal overleve og reduserer skade på hjerne og hjerte. Ved å kjøle ned kroppen, reduseres kroppens energibehov, og kroppens stressrespons.

## Gjennomføring
Nedkjølningen blir startet så snart som en har konstatert en vellykket gjennopplivning, der pasienten er bevisstløs. Nedkjølningen starter i ambulansen og fortsetter i akuttmottak til intensivavdeling.  Pasienten kan nedkjøles ved kalde kluter, isposer og ved hjelp av aktiv nedkjølning. Pasienten får medikamenter mot smerter og ubehag. Under nedkjølningen blir pasienten holdt sovende og har respirator.

En pasient som blir aktiv nedkjølt er en intensivpasient og blir overvåket av intensivsykepleiere på intensivavdeling. Se også intensivsykepleie.

## Aktiv nedkjølning
Det finnes ulike løsninger på markedet. Noen invasive og non – invasive. Begge har fordeler og ulemper. Se f.eks CritiCool, Coolguard og Artic Sun.
Lamborghini V12

**Lamborghini V12** er en V12-motor designet av Lamborghini, og var selskapets aller første motor. Den blir ansett som en av de beste bil-motorer som noen sinne er laget. Den ble satt i produksjon som en 3,5 liter (3&nbsp;464 cm³) i Lamborghini 350 GT, bilfabrikkens første modell.

Det er mange versjoner av historien rundt utviklingen av motoren – noen sier den er en videreutvikling av et Honda-design, andre sier at Giotto Bizzarrini hentet massiv inspirasjon fra sin egen F1-motor. Begge var 1,5 liters V12-motorer, og Lamborghini-motoren har likheter med begge.

Det som er hevet over enhver tvil er at Ferruccio Lamborghini kontaktet Bizzarrini for å designe motoren da han startet sportsbilproduksjonen. Ifølge rykter lovet Lamborghini Bizzarrini bonus for hver hestekraft over det Ferraris V12-motor leverte. Det ferdige produktet var så godt at motoren, med små endringer og forbedringer, fortsatt brukes (i 6,2 liters form) i dagens V12-motoriserte Lamborghini Murciélago.

Motoren ble fra starten designet med fire kamaksler (to kamaksler per sylinderrekke) som en 60° V12, i motsetning til Ferraris to kamaksler (én kamaksel per sylinderrekke). Da prototypen på 3,5 liter (3&nbsp;464 cm³) ble testet i 1963 leverte den 370 hk (276 kW) ved 9&nbsp;000 omdreininger per minutt – nesten 107 hk (77 kW) per liter, noe som var sensasjonelt for sin tid. Bizzarrini insisterte på at motoren var mekanisk kapabel til å levere 400 hk (298 kW) ved 11&nbsp;000 o/min med et oppgradert bensinsystem, men det ble bestemt at 370 hk var tilstrekkelig, og etter at motoren var utstyrt med forgassere for gatebruk leverte den fortsatt imponerende 280 hk (209 kW). Som en referanse kan man sammenlikne den med motoren i 1968 Chevrolet Camaro, som var en 3,6 liters rekkemotor med seks sylindre som leverte 140 hk (104 kW).

I årenes løp har motoren nesten doblet sitt sylindervolum, fått endret sylindertoppen slik at den i dag huser fire ventiler per sylinder og forgasserne har blitt erstattet med elektronisk innsprøytning, men motoren som driver dagens Murciélago er en direkte etterkommer etter det Formel 1-inspirerte designet til motoren Bizzarrini og hans gruppe laget for mer enn 40 år siden.

* Lamborghini Experience
Ferruccio Lamborghini

**Ferruccio Lamborghini** (født 28. april 1916, død 20. februar 1993) var en italiensk bilprodusent, og mannen bak bilmerket Lamborghini.

## Biografi
Ferruccio Lamborghini ble født i en liten landsby i Renazzo di Cento, i Ferrara-provinsen.

Lamborghini var en rik traktorprodusent allerede før den andre verdenskrig, og var eier av en Ferrari. Ryktene forteller at han tok bilen sin med tilbake til fabrikken da clutchen sviktet. Enzo Ferrari nektet å møte ham, og sa "En traktorprodusent kan ikke forventes å forstå sportsbiler". Så, etter at Lamborghini selv hadde demontert clutchen og oppdaget at den benyttet de samme komponentene som han selv gjorde i traktorene sine, bestemte han seg for å starte sin egen sportsbilproduksjon.

Lamborghinis første bil, Lamborghini 350GT, var Ferraris modeller overlegen på alle områder, og hans tredje modell, Lamborghini Miura, var en grensesprengende og legendarisk bil på linje med Ferraris 250 GTO og 365 GTB/4 Daytona.

Selskapets logo, en okse, ble tatt fra Lamborghinis stjernetegn, Tyren. Miura ble oppkalt etter en oksetrener, Don Eduardo Miura. Den berømte Countach ble oppkalt etter et italiensk uttrykk, etter at noen så prototypen og utbrøt: "Countach!"

Lamborghini døde i Perugia i 1993, i en alder av 76 år.

## Referanser


## Eksterne lenker
* Lamborghini Experience (Ferruccio & Tonino Lamborghini)
Tanzanias flagg

**[[Tanzania]]s flagg** ble tatt i bruk i 1964. Det er avledet av flaggene til Tanganyika og Zanzibar. Flagget er delt diagonalt av et svart bånd med gule kanter. Den øvre trekanten er grønn, den nedre er blå. 

Farvene betyr:

Grønn: Vegetasjon Gul: Mineralene Blå: Vannet Sort: Menneskene
Lamborghini 350GTV

**Lamborghini 350 GTV** var prototypen og forgjengeren til 350 GT (Lamborghinis første produksjonsmodell).

Den hadde et kontroversielt fastback-design av Franco Scaglione, som ble modifisert for serieproduksjon av Carrozzeria Touring, og var utstyrt med Lamborghinis egen 3.5 liters V12-motor.

Motoren, som ble utviklet av Giotto Bizzarini, var ferdig kun kort tid før bilen skulle presenteres på bilutstillingen i Torino, og da motoren skulle monteres i det ferdige karosseriet oppdaget man raskt at det ikke var plass, på grunn av de seks forgasserne, som var plassert øverst på motoren. Derfor fylte Ferruccio Lamborghini motorrommet med murstein da bilen ble plassert på utstillingen, og unnskyldte seg med at panserlåsen var knukket, og at panseret derfor ikke kunne åpnes, da presse og potensielle kunder ønsket å ta en nærmere kikk på motoren.

## Kilder
* *Legenden om Lamborghini*, Christian Frost (Forlaget Benjamin, 2004)
Lamborghini 350GT

**Lamborghini 350 GT** var Lamborghinis første produksjonsmodell, og ble vist for første gang på bilutstillingen i Torino i 1963.

Bilen var utstyrt med en 3,5 liters V12-motor med fire overliggende kamaksler og seks forgassere, som var designet av Giotto Bizzarini. Motoren leverer 265 hestekrefter, noe som sørger for en toppfart på 240 km/t.

I tillegg var bilen utstyrt med uavhengig hjuloppheng bak, og et oppsiktsvekkende karosseri designet av Carrozzeria Touring i Milano, basert på deres konstruksjonssystem *Superleggera*, som består av en tynn rørramme under karosseriplatene.

Til tross for sin moderne teknologi og sportslige utseende solgte ikke 350 GT særlig bra. Der Ferrari var kjent for sine racingsuksesser var Ferruccio Lamborghini mest kjent for sine traktorer, og dermed solgte bilen kun i 135 eksemplarer fra produksjonsstart i 1963 og frem til 1966.
Lamborghini 400GT

**Lamborghini 400 GT 2+2** var en 2+2-seters sportsbil fra den italienske produsenten Lamborghini, og etterfølger til 350 GT. Den ble først vist på bilutstillingen i Genève i 1966.

I forhold til forgjengeren var motorvolumet økt til 3.929 ccm, noe som økte ytelsene til 320 hk. 400 GT 2+2 hadde et annet karosseri enn 350 GT, med blant annet lengre akselavstand og en annen taklinje. Det større karosseriet gjorde det mulig med to seter bak, mens 350 GT kun hadde plass til bagasje eller étt enkelt sete bak. Karosseriet ble designet av Carrozzeria Touring. 400 GT 2+2 hadde også en girkasse designet av Lamborghini, med synkronisering på alle gir, noe som forbedret drivverket betraktelig.

Det ble også produsert en variant av 350 GT med et identisk karosseri og en 4 liters V12, som ble kalt 400 GT. Kun 23 av disse små coupéene ble bygget, hvorav tre var bygget med et karosseri i aluminium.

Totalt 247 biler ble bygget mellom 1966 og 1968, da modellen ble erstattet av Islero.
Tanum (Bærum)

**Tanum** (tradisjonelt uttalt *Tønnom*, av norrønt *Tún(h)eimr*, «tunheim») er et delområde som ligger helt vest i Bærum, på grensen til Asker. Området ligger på et platå, Tanumplatået, om lag 150 meter over havet og har meget rikt jordbruksland. Det ligger også flere gårder her: Staver, Bjerke, Aas, Ringi gård og Tanum gård. Storgården Tanum gård er en matrikkelgård med gårdsnummer 45 i Bærum og en av de såkalte sentrumsgårdene i kommunen, og er en gammel fullgård som tidligere inngikk i Nesøygodset. Den ligger nær middelalderkirken.

Det er  funnet flere fredete graver fra jernalderen i området. Et rikt plante- og dyreliv i **Tanumskogen** er foreslått fredet.

Området er kjent for den gamle Tanum kirke fra middelalderen. Ved Bjerketun lå Tanum asylmottak som ble midlertidig etablert i 1987. Mottaket ble avviklet i 2011. Tanum barneskole ligger ved den sydligste utkant av Tanumplatået og har fantastisk utsikt sydover mot Oslofjorden. Tanum har bussforbindelse med Oslo og Sandvika.

## Eksterne lenker
* Tanum skole
Ali (navn)

:*Andre betydninger: [[Ali]]*

**Ali** er et arabisk navn som betyr «høy, edel, opphøyet». *Al-Aliy* er et av mange navn på profeten Muhammed.

*Ali* er også et engelsk kvinnenavn dannet som en kortform av navn som begynner på *Ali-* eller *Ale-*, som *Alison* og *Alexandra*.

## Etternavn Ali
**Ali** er Norges 94. vanligste etternavn i 2010, opp 4 plasser fra 2009. Det er også vanlig i Midtøsten. I 2009 hadde 3911 nordmenn Ali som etternavn og i 2020 er tallet 6938.

## Utbredelse
Ali er listet blant de ti mest utbredte arabiske mannsnavnene i *Dictionary of Arab Names*. Ali er et svært vanlig navn i Aserbajdsjan og Tyrkia. Navnet er brukt både som etternavn og fornavn i Norge, hovedsakelig som mannsnavn, men er nokså sjeldent.

|}

## Kjente personer med navnet
### Som etternavn
* Muhammad Ali (1942–2016), legendarisk bokser, også kjent som Cassius Clay
* Ayaan Hirsi Ali (f. 1969), somalisk islamkritiker
* Zahid Ali (f. 1976), komiker
* Mah-Rukh Ali (f. 1982), nyhetsanker i TV 2

### Som fornavn
* Ali ibn Abi Talib (ca. 600–661), islamsk leder og Muhammeds fetter
* Ali I av Yejju (d. 1788), etiopisk leder
* Ali II av Yejju (ca. 1819–ca 1866), etiopisk leder
* Ali Abdullah Saleh (1942–2017), president i Jemen
* Ali Mahafzah
* Ali (rapper), en hip-hop artist
* Onela (Norrønt: Áli), en legendarisk svensk konge
* Ali Farka Touré
* Sayyed Ali al-Sistani, irakisk shiitisk storayatollah
* A-Lee, Norsk rapper

## Annen bruk av navnet
* Ali Baba i *[[Tusen og en natt]]*
* Ali G, en satirisk karakter ved komikeren Sacha Baron Cohen

## Varianter av navnet
* Alison, eller Alyson, eller Allyson, eller Allison som kjælenavn
* Aliyah, jentenavn

## Referanser


## Eksterne lenker
*
Lamborghini Marzal

**Lamborghini Marzal** var en prototype presentert av Lamborghini under Salon international de l'automobile de Genève i 1967.

Bilen var designet av Marcello Gandini hos Bertone, og laget for å gi Ferruccio Lamborghini en fireseters bil i modellprogrammet, som allerede inkluderte 400GT og Miura. Den kan kjennetegnes ved sine måkevingedører og lave bakvindu. Under panseret satt en to-liters rekkesekser-motor som leverte 175 hk, egentlig en versjon av Lamborghinis egen V12-motor som var delt i to, kombinert med en femtrinns manuell girkasse.

Marzal ble aldri bygget i mer enn ett eksemplar, selv om formen på karosseriet og mange av idéene ble benyttet videre i Espada. Marzal ble nok mest kjent som en lekebil fra Dinky Toys og Matchbox i oransje farge, selv om den originale showbilen var lakkert i sølv. Bilen ble kjørt kun én gang, av fyrst Rainier III og fyrstinne Grace som pace-car i Monacos Grand Prix i 1967.

## Referanser


## Eksterne lenker
*  Bilder av Lamborghini Marzal hos LamboCARS.com
*  Lamborghini Marzals spesifikasjoner hos LamboCARS.com
*  Artikkel om Lamborghini Marzal hos *Jalopnik*
Thorleif Frederik Schjelderup

:*For andre personer med samme navn: Se [[Thorleif Schjelderup]]*
 
**Thorleif Frederik Schjelderup** (født 7. oktober 1859 i Christiania, død 27. september 1931 i Oslo) var en norsk jurist og forretningsmann. Han ble cand.jur. i 1882 og gikk i 1884 inn i familiebedriften *Ludwigsen & Schjelderup*. Thorleif Schjelderup var far til Gunnar Schjelderup og Ferdinand Schjelderup.

Firmaet Ludwigsen & Schjelderup kjøpte i 1880 Hans Gutzeits dampsag, *W. Gutzeit & Co.*, i Kotka, Finland, anlagt i 1872. I 1896 ble den omdannet til et finsk aksjeselskap, *Aktiebolaget W. Gutzeit & Co*, med firmaets medarbeider *Lars Severin Roede* (1838–1898) som direktør, og etter ham Alexander Gullichsen (1865–1917), begge fra Drammen. I 1919 solgte de norske aksjonærene majoriteten i selskapet til den finske stat. Etter 40 år hadde selskapet vokst til et av de største i Finland. Selskapet ble fra 1926 drevet under navnet Enso-Gutzeit Oy. 1998 fusjonerte det med det svenske industrikonsernet *Stora* og i 2000 med det amerikanske Consolidated Papers, og Stora Enso-gruppen er etter fusjonen et av de største treforedlingskonserner i verden, med virksomhet i mer enn 40 land.

Han var bror av billedhuggeren Menga Schjelderup-Ebbe (1871–1945).

## Referanser
Outagamie County

**Outagamie County** er et fylke i den amerikanske delstaten Wisconsin. Det ligger i de østlige delene av staten og grenser mot Shawano County i nord, Brown County i øst, Calumet County i sørøst, Winnebago County i sørvest og mot Waupaca County i vest.

Outagamie Countys totale areal er  km² hvorav 11 km² er vann. I 2000 hadde fylket  innbyggere og administrasjonssenteret ligger i byen Appleton. 

Fylket ble grunnlagt i 1850 og er oppkalt etter indianerstammen Outagamie.

## Referanser


## Eksterne lenker
*
Waupaca County

**Waupaca County** er et fylke i den amerikanske delstaten Wisconsin. Det ligger i de sentrale delene av staten og grenser mot Shawano County i nord, Outagamie County i øst, Winnebago County i sørøst, Waushara County i sørvest, Portage County i vest og mot Marathon County i nordvest.

Waupaca Countys totale areal er 1 982 km² hvorav 37 km² er vann. I 2000 hadde fylket 51 731 innbyggere og administrasjonssenteret ligger i byen Waupaca. 

Fylket har fått sitt navn etter et menominee-ord som betyr *hvit sandbunn* eller *modig, ung helt*.

## Eksterne lenker
*
Fotballklubben Arendal

__NOTOC__

**Fotballklubben Arendal** (stiftet 29. mai 2000) er et tidligere fotballag fra Arendal i Aust-Agder, som gikk konkurs i 2008. Klubben spilte i lyseblå drakter og hadde Lunderød stadion som hjemmebane. FK Arendal var et samarbeid mellom Arendal BK, Favør, Grane, Hisøy, Rygene, Sørfjell, Trauma og Øyestad.

## Historikk
Arendal vant 3. divisjon i både i 2003 og i 2006 og rykket opp i 2.divisjon. Begge sesongene rykket laget ned igjen etter en sesong.

### Konkurs
Grunnet sviktende økonomi gikk FK Arendal til skifteretten mandag 2. juni 2008 og erklærte seg konkurs, etter åtte år, syv sesonger og to gjestevisitter i 2.&nbsp;divisjon.

## Kjente spillere
* Karim Aoudia
* Helge Bjønsaas
* Morten Knutsen
* Armin Sistek
* Kenneth Udjus
* Tor-Marius Gromstad

## Arkivet
Arkivmateriale etter fotballklubben Arendal befinner seg på Aust-Agder museum og arkiv i Arendal. Arkivet omfatter en klubbfane, diplomer og noen bilder. 

## Referanser


## Eksterne lenker
*
Lamborghini Flying Star II

**Lamborghini 400 GT Flying Star II** var en prototype bygget av Carrozzeria Touring i 1966 på et forkortet Lamborghini 400GT-chassis, første gang vist på bilutstillingen i Torino i 1966.

Carrozzeria Touring var desperate etter oppdrag, og forsøkte å fange Lamborghinis interesse med Flying Star II. Bilen var utstyrt med en V12-motor i aluminium, en femtrinns girkasse, uavhengig hjuloppheng og skivebremser på alle hjul. Dessverre  fikk dens store størrelse, rette linjer og kontroversielle taklinje bilen til å se ut som en stasjonsvogn. Lamborghini besluttet å holde seg til sine eksisterende modeller, 350GT og 400GT. Flying Star II var det siste designet Carrozzeria Touring laget før de ble tvunget til å stenge dørene.

Modellen ble kun bygget i ett eksemplar, som ble kjøpt av franskmannen Jacques Quoirez da Carrozzeria Touring gikk konkurs. Den havnet så i England, men ble senere solgt tilbake til Frankrike, hvor den befinner seg i dag.
Frøyland

**Frøyland** er en gård i Time kommune på Jæren i Rogaland. Matrikkelgården har gårdsnummer 28 i Time. 

Første ledd i navnet *Frøyland* har trolig noe med guden Frøy å gjøre. 

Gården strekker seg mellom Frøylandsvetnet i vest, kommunegrensen i nord og gården Kvernaland i sør, og utgjør en stor del av arelaet av tettstedet Kvernaland. Her finner man blant annet det nesten en mil lange Frøylandsvatnet, Frøyhallen og Frøyland stadion med kunstgressbaner. Området består av store, fruktbare jordbruksarealer og boligområder. Frøyland IL er et aktivt idrettslag for området. Frøyland er også navnet på skolekretsen for tettstedet. 

Det har vært flere perioder med diskusjon om navnet på stedet. 

Et større gravfelt fra jernalderen ligger øst i matrikkelgården. Lokaliteten består av totalt 132 strukturer i form av 1 gravhaug, 129 røyser, 1 innhegning/tuft og en steinstreng. Røysene på lokaliteten ble registrert som 9 gravrøyser, 23 rydningsrøyser og 97 røyser uten spesifikk funksjon (som kan være både grav eller rydning). 

Fylkesveiene 505, 4424 og 4427 går gjennom matrikkelgården.

## Referanser
Gamle Aker

**Gamle Aker** er et strøk i bydel St. Hanshaugen i Oslo, indre by. 

Strøket har navn etter Gamle Aker kirke. Kirken har navn etter Aker gård, en av de eldste gårdene i Oslo. 

Strøket Gamle Aker kan avgrenses av Ullevålsveien, Rosings gate, oversiden av Damstredet, Maridalsveien og Bjerregaards gate. Det kan være uenighet om grensene i nord mot Bjerregaards gate og i syd mot St. Olav domkirke og nedre del av Akersveien. 

Nabostrøkene er Meyerløkka og Pilestredet park i vest, Hammersborg og Fredensborg i syd, og Vulkan-området (intet strøksnavn) i øst, Ila i nordøst og nord og St. Hanshaugen i nord. 
 
I strøket finnes
* Gamle Aker kirke, Oslos eldste bygning med kirkesenter i et 1700-tallshus
* Gamle Aker kirkegård, anlagt allerede i middelalderen og senere utvidet flere ganger
* Vår Frelsers gravlund, anlagt fra 1808 og senere utvidet
* boligområdet mellom Akersbakken og Bjerregaards gate, anlagt fra midten av 1800-tallet med Professorbyen, senere bygget ut etappevis fra 1870-tallet til 1950-tallet
* Telthusbakken, bratt bakke sydøst for kirken med trehus anlagt på 1700- og 1800-tallet
* Egebergslottet
* fire høye boligblokker fra 1930-tallet (funksjonalisme) i Westye Egebergs gate, som kan sees fra et stort område i indre øst
* Statistisk Sentralbyrå, Akersveien 26
* friområdet «Utsikten» øst for Westye Egebergs gate, med utsikt over østlige del av indre by 
* bydelsadministrasjon i Akersbakken 27 

Gater i strøket er i tillegg til de nevnte: Bergstien, Fredrikke Qvams gate, Hans Ross' gate og Casparis gate. 

I 2007 bor det mellom 2000 og 2500 mennesker i strøket, hvorav ca. 600 syd for Akersbakken. 

## Referanser


## Se også
* Gamle Aker kirke
* Gamle Aker menighet
* Gamle Aker kirkegård

## Eksterne lenker
*
Jon Lennart Mjøen

**Jon Lennart Mjøen** (1912–1997) var en norsk skuespiller og regissør.

Efter examen artium studerte han ved Max Reinhardt (1873–1943) sin teaterskole i Berlin. Mjøen debuterte på Søilen Teater i 1933 som Frank i George Bernhard Shaw sin *Fru Warrens forretning*. Han var tilsatt ved Det Nye Teater fra 1936 til 1937 der broren Frithjof var teatersjef. Deretter ved Trøndelag Teater til 1938, ved Centralteatret til 1959 (bortsett fra noen av krigsåra) og ved Oslo Nye Teater til 1967. Deretter var han frilanser og ofte brukt i Radioteatret hos NRK.

Han regisserte spillefilmene *[[Troll i ord]]* (1954) og *[[Stevnemøte med glemte år]]* (1957), og han spilte i en rekke filmer.  Det var Mjøen som i 1970 skrev manuskriptet til *[[Skulle det dukke opp flere lik, er det bare å ringe]]*.

Han var sønn av den tyskfødte Claire Grevérus Mjøen (1874–1963) som var oversetter. Faren var farmasøyt og eugeniker Jon Alfred Mjøen (1869–1939) fra Gjøvik gård.  De fleste søskene ble skuespillere, som Sonja Mjøen (1898–1993) og Fridtjof Mjøen (1897–1967). De vokste opp på Vinderen. Jon Lennart ble gift med skuespiller Else Heiberg (1910–1972; se Heiberg-slekten) og de var foreldre til komiker Lars Mjøen (født 1945). Jon Lennart bidro til flere av sønnens utgivelser som musikkalbumet *[[Røverkjøp]]* fra 1978.

## Filmroller
* *[[Vi vil oss et land…]]* (1936) 
* *[[Den farlige leken]]* (1942) 
* *[[Den nye lægen]]* (1943; tittelrollen)
* *[[Et spøkelse forelsker seg]]* (1946) 
* *[[To liv]]* (1946) 
* *[[Sankt Hans fest (film)|Sankt Hans fest]]* (1947) 
* *[[John og Irene]]* (1949) 
* *[[Kranes konditori]]* (1951) 
* *[[Stevnemøte med glemte år]]* (1957) 
* *[[I slik en natt]]* (1958)
* *[[Pappa tar gull]]* (1964)
* *[[De ukjentes marked]]* (1968)

## Diskografi
* Lystad & Mjøen: *[[Røverkjøp]]* (1978)
* Lystad & Mjøen: *[[Det beste fra Bedre sent enn alvor]]* (2004)
* Lystad & Mjøen: *[[Komplett galskap]]* (2007)

## Referanser


## Eksterne lenker
*
Joos de Moor

**Joos de Moor** (født rundt 1548, død 18. februar 1618 i Vlissingen) var en nederlandsk admiral som levde i det 16. århundre. Han er best kjent for sin innsats i kampen mot Spania i Zeeland mellom 1572 og -74 og deltagelsen i Leidens befrielse under åttiårskrigen, 3. oktober 1574.

Joos de Moor var sønn av Zeelands første viseadmiral, Jan de Moor. Han var gift med Aernouldine Wigaers, og sammen fikk de sønnene Josias og Abraham. Hans far og sønner falt i strid med spanjolene (1573, 1624, 1630), mens barnebarnet Cornelis falt under en trefning med kapere fra Dunkerque i 1639.

I 1572 deltok de Moor i vanngeusenes første aksjoner ved Vlissingen med kapteins rang innen Zeelands admiralitet. I 1573-'74 slåss han mot den spanske flåten ved Antwerpen og Reimerswaal under beleiringen av Rammekens. 3. oktober 1574 deltok han i befrielsen av Leiden under åttiårskrigen.

Han ble forfremmet til viseadmiral i 1588, og samme år stengte han Alessandro Farnese, hertug av Parma og Piacenza, og hans hær inne i Dunkerque og forhindret dermed at den spanske armada transporterte den til England. I 1600 kommanderte han en eskadre som støttet Republikken av de Syv Forente Nederlandenes hær ved oppmarsjen som fant sted forut for slaget ved Nieuwpoort. Under slaget ved Sluis drepte han Frederico Spinola, kommandør av den spanske flåten i Nederlandene, og beseiret hans tolv skip, hvorav åtte galeier, da de prøvde å bryte ut fra Sluis 26. mai 1603. de Moor førte da kommandoen fra «de Zwarte Galei».

Joos de Moor nevnes i Zeelands nasjonalsang som en av provinsens store sønner.

## Referanser
Lamborghini Espada

**Lamborghini Espada** er en grand tourer som ble bygget av den italienske bilfabrikken Lamborghini mellom 1968 og 1978.

## Historie
Bilen ble designet av Marcello Gandini hos Bertone og er basert på konseptbilen Lamborghini Marzal og Bertone Pirana (en konseptbil bygget på Jaguar E-type), og ble første gang vist på bilutstillingen i Genève i 1967. Bilen ble bygget for å fylle behovet etter en fireseters modell i Lamborghinis modellprogram, som besto av 400GT og Miura. 1217 eksemplarer ble bygget, noe som gjorde den til den mest populære Lamborghini-modellen frem til da.

Espada var opprinnelig utstyrt med en 3,9 liters V12-motor med 325 hk, uavhengig hjuloppheng og skivebremser på alle fire hjul. De fleste ble levert med manuell girkasse, og Espada hadde også en av de første automatiske girkassene som klarte å takle det høye dreiemomentet fra en kraftig V12-motor. Den automatiske girkassen hadde kun tre trinn: Drive, 1.-gir og revers.

I løpet av ti års produksjon gikk modellen gjennom noen endringer, og tre forskjellige modeller ble produsert. Disse var S1 (1968–1970), S2 (1970–1972) og S3 (1972–1978). Hver modell fikk motoroppgraderinger, men kun små detaljer ble endret i eksteriørdesignet. Interiøret ble dramatisk endret fra modell til modell. S2 fikk et helt nytt dashbord og ratt, og interiøret ble igjen oppgradert i S3-modellen. I 1970 ble servostyring tilgjengelig som ekstrautstyr, og i 1974 ble automatisk girkasse også tilgjengelig. I 1976 måtte støtabsorberende støtfangere installeres for å oppfylle amerikanske sikkerhetskrav, og noen anser modeller med disse støtfangerne for å være en S4-modell, til tross for at Lamborghini aldri endret betegnelsen offisielt.

Mot slutten av Espadas produksjon viste Bertone en firedørs prototype, kalt Faena, men den aldri ble satt i produksjon. Prototypen eies av en sveitsisk bilsamler.

I 1999 gikk det rykter om en ny Espada, men dette var samtidig som Lamborghini ønsket å konsentrere seg om en etterfølger til Lamborghini Diablo, så det kom ikke noe mer enn noen få tegninger ut av idéen. I 2006 gikk det igjen rykter om en ny Espada. Lamborghini presenterte konseptbilen Estoque under Paris Motor Show i 2008, men noe produksjon ble ikke satt igang.

## Referanser


## Eksterne lenker
* 
* Motorbase, Lamborghini Espada
Nigers flagg

Før Niger ble selvstendig fra Fransk Vest-Afrika, ble **Nigers flagg** tatt i bruk. Det øvre oransje båndet representerer Saharas nordlige regioner, det hvite midtbåndet symboliserer renhet, mens det nederste grønne båndet representerer håp og de fruktbare områdene i det sørlige Niger. Den oransje midtsirkelen representerer solen. 

Flagget kan minne om Indias flagg, men dette er sannsynligvis tilfeldig. Elfenbenskystens flagg bruker de samme fargene. 

Nigers flagg er en trikolor, som så mange andre av Frankrikes kolonier. 

## Referanser
Tunisias flagg

**[[Tunisia]]s flagg** har gjennomgått svært små endringer siden det første gang ble tatt i bruk i 1831. Halvmånen og stjerne er tradisjonelle symboler for islam, da på bakgrunn av at halvmåne og stjerne var symboler for Det osmanske rike, som i århundrer også hersket over Nord-Afrika og Tunisia. Tunisias flagg er avledet av Tyrkias flagg.

Samme flagg benyttes som nasjonalflagg, handelsflagg, statsflagg og orlogsflagg.

## Litteratur
* Pierre C. Lux-Wurm: *Les drapeaux de l’Islam de Mahomet à nos jours*, Paris, 2001 
**Album des pavillons nationaux et des marques distinctives. National flags and distinctive markings*, Service hydrographique et océanographique de la marine, Brest, 2000
Togrenda

**Togrenda** er et sted i Ås kommune i Akershus. Inntil 2015 var Togrenda regent som et eget tettsted. Fra 2016 regnes stedet som en del av tettstedet Ski, og ligger ved østenden av Bunnefjorden omtrent elleve kilometer nord for sentrum av kommunesenteret Ås. Nordover så møter du Oslo men nærmeste by del er Holmlia.

## Referanser
Grand tourer

**Grand tourer** (engelsk) eller **gran turismo** (italiensk) (**GT**) er en høytytende bil designet for langdistansekjøring. En hvilken som helst bil denne beskrivelsen passer på er teknisk sett en grand tourer, men den tradisjonelle stilen er en to-dørs coupé med enten to eller fire seter.

En grand tourer skiller seg fra en sportsbil ved at den er større, tyngre og ikke går så mye på kompromiss med komfort for fartens skyld. Av denne grunnen har den ofte motoren foran i bilen, da dette gir mer plass innvendig enn om motoren sitter midt i bilen. Den har også ofte en mykere fjæring. En grand tourer minner også om en sportsbil, da de begge har firehjulstrekk eller bakhjulstrekk, og ordet "sportsbil" brukes ofte om grand tourer-biler såvel som egentlige sportsbiler. Svært kraftige grand tourer-biler, som Ferrari 599 GTB Fiorano og Mercedes-Benz SLR McLaren, kan også anses som superbiler.

Betegnelsen GT brukes noen ganger om klasser i standardbilracing, for eksempel Gruppe GT3.

## Eksempler på grand tourer-biler
*Aston Martin DB9
*Aston Martin V8 Vantage (2005)
*Audi A5
*Bentley Continental GT
*BMW 6-serie
*Citroën SM
*Ferrari 599 GTB
*Ferrari 612 Scaglietti
*Ford Mustang
*Holden Monaro
*Jaguar XK8
*Mercedes-Benz CL-Klasse
*Pontiac GTO
*Porsche 928
*Subaru SVX
*Toyota Supra
*Toyota Soarer
*BMW 3-series GT

## Se også
* Liste over racerbaner i Norge